Google Assistant

Google Assistant el l'è on asistente virtual xvilupà da Google LLC e lansà al Google I/O 2016. A difarensa de Google Now, l'Asistente Google pole far conversasion co l'uxuario.

L'asistente el ga fato el so debuto co na funsion de l'app mesajistega Allo e in Google Home, on altoparlante ativà vocalmente. Dopo on primo periodo andove el jera disponìbiłe solo so i smartphone Pixel e Pixel XL (telefonini de Google), el ga scumisià a esar disponìbiłe anca su i dispoxidivi Android, e anca soi Smartwatch Android Wear, inte el febraro 2017 e a majo so iOS.

El suporto a l'asistente l'è sta xlargà a pì dispoxidivi, tra sti cuà anca automobili e dispoxidivi par la domotica. Le funsionalità le pole esar integrae da xvilupadori de terse parti. Prima el jera disponìbiłe solo inte i paexi a lenga inglexe, e pian pian l'è sta disponìbiłe in tuti chei altri, rivando in Italia e cuindi anca in Veneto el 1 de novenbre del 2017.

L'uxuario interajise co l'asistente prinçipamente co comandi vocali (par ciamare l'asistente basta dirghe "Ok Google"), ma xe anca posìbiłe co input tramite tastiera o sui telefoni, schiciado sora l'app. Come Google Now, l'asistente el pole far riçerche so internet, programare avegnimenti e xveje, regolar inpostasion hardware del dispoxitivo, inpisare o stuare altri dispoxidivi smart colegai. Xe posìbiłe identifegare mestieri co la fotocamara del dispoxidivo, e prosimamente anca cronpare prodoti e inviar schei.

Categoria:Servisi Google
Categoria:Asistenti virtuałi